**Adevãrata dragoste**

*Poeziikrl*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adevãrata dragoste

ȋncepe atunci când

privirea

devine definiția cuvintelor,

ce de sens dezbrãcate,

te renegã,

iar șoaptele celuilalt

ca niște aripi din tine cresc

și spre zbor te deschid.

Adevãrata dragoste

ȋți comprimã tot sufletul

și ți-l lasã neputincios

pe tremurul unui sãrut,

iar apoi ți-l zdrobește

cu primul rãmas-bun rostit.

Adevãrata dragoste

are inconștiența unui val

ce din mare se rupe

și pe obraz ți se varsã

ȋn vãzul tuturor.

Ea smulge ore din secunde

și peste tine le preseazã,

te face sã strãbați singurãtatea

nisipurilor mișcãtoare,

ca apoi,

ȋntr-un zâmbet,

sã-ți ȋnchidã lumea topitã

de o ȋmbrãțișare.

Adevãrata dragoste

ȋți cere totul,

iar când ai impresia

cã nu mai ai ce oferi,

sinelui te redã,

mai ȋntreg decât ai sperat

vreodatã cã vei fi.

Adevãrata dragoste

n-o vei afla cãutând-o,

ea din tine se va naște,

cum și focul

zboarã peste codri

din lemnele uscate.